Document ID: /fineweb-2-swissfilter-quality_10-filterrobots/filtered/01780.jsonl.gz/43

Hnohí z nás si na zvyšovanie ceny za základné zdravotné poistenie vo Švajčiarsku už zvykli. Niežeby nás to každý rok nehnevalo, ale jednoducho nemáme na výber, pretože poistenie je povinné.
Dlhodobý trend zvyšovania ceny základného zdravotného poistenia vo Švajčiarsku sa pravdepodobne budúci rok zastaví. Mnohým poistencom by malo poistenie zlacnieť a ostatní by nemali platiť viac ako v roku 2019.
Jedným z dôvodov takéhoto predpokladu je zníženie zdravotných nákladov poisťovní v poslednom období. Generálny riaditeľ poisťovne Helsana Daniel Schmutz vidí za týmto poklesom zvýšenú zodpovednosť ľudí za seba a za systém, kde nenavštevujú lekára s každým malým problémom.
Predpoklad pohybu ceny poistného sa opiera aj o prieskum, kde šesť najväčších poisťovateľov z deviatich ohlásilo stabilný vývoj poistného.
Ak sa chytáte na rok 2020 zdravotnú poisťovňu zmeniť, čo mnohí z dôvodu lacnejšej poistky robia, tak termín na podávania výpovedí je do novembra 2019. Novú poistku na rok 2020 musíte mať podpísanú do 30. decembra 2019.
Zdroj: www.srf.ch
Ak sa vám článok páčil, potešilo by nás vaše hodnotenie:
- hodnotenie v hornej časti článku priamo pod jeho nadpisom (max. 5 hviezdičiek)
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií. Ak viete, že v článku sa nachádza skreslená, či nepravdivá informácia, môžete požiadať administrátora o nápravu. Takáto požiadavka musí byť podložená odkazom na oficiálne zdroje, uvádzajúce predmetnú nápravu.